Membroj provas savi la retejon Ipernity
#000000
La populara foto-retejo Ipernity, kies baldaŭa fermiĝo estis anoncita en decembro, plu funkcias. Nun grupo de membroj planas kolekti monon por savi ĝin.
#000001
La retejo Ipernity, kiun multaj esperantistoj ekuzis en 2007 pro ĝia esperantlingva fasado, fermiĝos fine de januaro 2017 pro ekonomiaj problemoj. Tiun informon diskonigis la teamo de Ipernity la 1-an de decembro.
#000002
Tamen jam finiĝis januaro 2017, kaj Ipernity plu funkcias. Ĝi eĉ daŭre varbas novajn pagantajn uzantojn, kaj en la ĉefpaĝo mankas informo pri la baldaŭa fino de la retejo. En retmesaĝo, kiun dum la lastaj tagoj ricevis membroj de Ipernity, oni sciigas, ke ankoraŭ ekzistas ŝanco savi la retejon.
#000003
Ipernity ĝis la fino de 2017 bezonas kontribuon de 50.000 eŭroj, informas retejo, kiun starigis grupo de membroj. Se oni sukcesos kolekti la monon kaj trovi sufiĉe da aktivuloj kiuj pretas helpi en la projekto, ekde la komenco de 2018 oni povus lanĉi novan Ipernity, kiu jam estos posedaĵo de la membroj, la retejo klarigas.
#000005
En la nuna fazo de la projekto, la aktivuloj petas ĉiujn membrojn de Ipernity respondi enketon pri tio, ĉu, kiom kaj kiel ili pretus kontribui al la pluvivo de Ipernity.
#000006
Por atingi la celon laŭ la aktivuloj sufiĉus, ke triono el la nunaj pagantaj membroj de Ipernity faru kontribuon de 50 eŭroj. Tio ŝajnas signifi, ke Ipernity havas proksimume tri mil pagantajn membrojn.
#000007
Laŭ retletero dissendita la 7-an de februaro la projekto estis lanĉita la 1-an de februaro, kaj jam 900 membroj promesis subteni la fondotan Asocion de membroj de Ipernity. Se tiom da membroj efektive kontribuos al la projekto, ekzistas ŝanco kolekti la necesan monsumon.
#000008
Ĉar Ipernity estas akcia kompanio, eventuala konkreta propono de la membroj pri la transpreno de la retejo devas esti aprobita de la akciuloj. Laŭ la informoj en la retejo de la projekto, la kolektita mono estos repagita al la kontribuintoj, se oni ne sukcesos transpreni la retejon.
#000010
La retejo Ipernity fermiĝos en januaro
#000011
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000012
UEA ekhavos novan retejon en 2018
#000013
La retejo estas subteninda. Ju pli da retejoj uzas Esperanton, des pli da homoj konas nian lingvon. Vivu la retejo Ipernity!
#000014
La menciita "grupo de membroj" estas aŭ naivuloj, aŭ rilatuloj al la posedantoj. Tiu retpaĝo prefere formortu anstataŭ senutile ensorbi monon. Estas amaso da pli bonkvalitaj, senpagaj sociaj retoj ( , , , , , ankaŭ retejoj de la esperantistoj ktp.), super kiuj Ipernity havas neniun avantaĝon.
#000015
Kara amiko, Oni ne povas facile malfermi la senpagajn sociajn retojn ( , , , , ) en Ĉinio!
#000018
"50.000 eŭroj"! Krimuloj! Lasu la retejon Ipernity. Movu vian enhavon al multoblaj retejoj. Komencu ĉe ĉar ili nun havas interfacon en Esperanto.
#000019
Ne eblas legi, vidi ĝui enhavojn de vk, kiam oni ne estas membro... mem kompreneble, ĉar la membroj estas la vendata varo, kiuj enspezigas monon al la sarkoj.
#000020
Kiamanier eblas havi la enketon de Ipernity , mi estas membro de Ipernity sed neniam ricevis ĉi tiun menciitan enketilon ... (eble mi mistrafis ĝin ..
Dankon pro doni ligon al ĝi aŭ rekta retadreso al la "grupo de membroj"
#000021
Mi pagas similan sumonpor jara abono al nacilingva informblogo, kial mi ne povus pagi simile por povi aperigi miajn artikolojn kaj legi tkstojn de homoj al mi interesaj en Esperanto? Mi pagos la postulatan sumon.
#000023
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000029
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000030
Aliĝi al 400 aliaj abonantoj
#000033